ผลคะแนนส.ส.เขต 1 นครปฐม”อนาคตใหม่”พลิกชนะ! ฟากปชป.ท้วงผลรอบ 2 จี้กกต.นับใหม่บ่ายนี้
ผลคะแนน ส.ส.เขต 1 นครปฐม"อนาคตใหม่"พลิกชนะ! ฟากปชป.ท้วงผลรอบ 2 จี้กกต.นับใหม่บ่ายนี้
ผลคะแนน ส.ส.เขต 1 นครปฐมพรรค "อนาคตใหม่" พลิกชนะ! ฟากพรรค "ปชป." ท้วงผลรอบ 2 จี้ กกต.นับใหม่รอบ 3 บ่ายวันนี้ (29 เม.ย.62)
29 เม.ย. 2562

คณะกรรรมการการเลือกตั้ง (กกต.) ระบุ ผลการนับคะแนนใหม่การเลือกตั้งสมาชิกสภาผู้แทนราษฎร (ส.ส.) เขต 1 นครปฐม อย่างไม่เป็นทางการ วานนี้ ผู้สมัครจากพรรคอนาคตใหม่ หมายเลข 9 ได้ 35,707 คะแนน, พรรคประชาธิปัตย์ (ปชป.) หมายเลข 2 ได้ 35,645 คะแนน, พรรคพลังประชารัฐ (พปชร.) หมายเลข 4 ได้ 20,387 คะแนน คะแนนรวม 104,582 คะแนน โดยมีจำนวนผู้มีสิทธิเลือกตั้ง 148,726 คน ผู้มาแสดงตน 112,183 คน
อย่างไรก็ตาม มีรายงานข่าวว่า กกต.จังหวัดนครปฐมอาจพิจารณาให้มีการนับคะแนนใหม่อีกรอบในช่วงบ่ายวันนี้ หลังจากมีการระบุว่าพบการกรอกคะแนนผิด และนายสาทิต ปิตุเตชะ รองหัวหน้าพรรค ปชป. ยืนยันว่า ผู้สมัครของพรรคได้ 35,711 ชนะพรรคอนาคตใหม่ 4 คะแนน
อนึ่ง จากการเลือกตั้งเมื่อวันที่ 24 มี.ค.เขต 1 นครปฐม ก่อนหน้านี้ กกต.สรุปว่าผู้ที่ได้รับคะแนนลำดับที่ 1 คือ พ.ท. สินธพ แก้วพิจิตร จากพรรคประชาธิปัตย์ ได้คะแนน 35,762 คะแนน ขณะที่ น.ส.สาวิกา ลิมปะสุวัณณะ จากพรรคอนาคตใหม่ ได้คะแนน 35,615 คะแนน